Danny Jordaan-advertensiebord verwyderDie advertensiebord. Foto: DA/Twitter Die advertensiebord is deur die DA laat oprig. Andrew Whitfield, DA-LP, het gesê Jordaan het glo persoonlik geëis dat die advertensiebord onmiddellik verwyder word. “Jordaan het geen redes verskaf vir sy uitvoerende opdrag om die advertensiebord te verwyder nie en het bloot op outokratiese wyse opdrag gegee dat dit verwyder word,” het Whitfield gesê. “Die DA sal met ons regsverteenwoordigers konsulteer met die doel om dringende regsaksie teen Jordaan en die Nelson Mandelabaai-munisipaliteit te neem.” Volgens Whitfield het die Nelson Mandelabaai-munisipaliteit die DA se aansoek om ŉ optog te hou in protes teen pres. Jacob Zuma van die hand gewys. “Die redes wat verskaf is oor hoekom die aansoek van die hand gewys is, is misleidend en waarskynlik onwettig. Die Nelson Mandelabaai-munisipaliteit word deur Jordaan gebruik om die ANC en Zuma te beskerm eerder as om die mense teen korrupsie te beskerm.”